CELEX: 32016D0160
Language: fi
Date: 2016-02-05 00:00:00
Title: Komission täytäntöönpanopäätös (EU) 2016/160, annettu 5 päivänä helmikuuta 2016, Toyota Motor Europen valodiodeilla varustettujen tehokkaiden ajoneuvon ulkopuolella olevien valaisimien käytön hyväksymisestä innovatiiviseksi teknologiaksi henkilöautojen hiilidioksidipäästöjen vähentämiseksi Euroopan parlamentin ja neuvoston asetuksen (EY) N:o 443/2009 nojalla (ETA:n kannalta merkityksellinen teksti)

6.2.2016   
            
            
               FI
            
            
               Euroopan unionin virallinen lehti
            
            
               L 31/70
            
         KOMISSION TÄYTÄNTÖÖNPANOPÄÄTÖS (EU) 2016/160,
   annettu 5 päivänä helmikuuta 2016,
   Toyota Motor Europen valodiodeilla varustettujen tehokkaiden ajoneuvon ulkopuolella olevien valaisimien käytön hyväksymisestä innovatiiviseksi teknologiaksi henkilöautojen hiilidioksidipäästöjen vähentämiseksi Euroopan parlamentin ja neuvoston asetuksen (EY) N:o 443/2009 nojalla
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon päästönormien asettamisesta uusille henkilöautoille osana yhteisön kokonaisvaltaista lähestymistapaa kevyiden hyötyajoneuvojen hiilidioksidipäästöjen vähentämiseksi 23 päivänä huhtikuuta 2009 annetun Euroopan parlamentin ja neuvoston asetuksen (EY) N:o 443/2009 (1) ja erityisesti sen 12 artiklan 4 kohdan,
   sekä katsoo seuraavaa:
   
               (1)
            
            
               Valmistaja Toyota Motor Europe NV/SA, jäljempänä ’hakija’, toimitti 15 päivänä huhtikuuta 2015 hakemuksen valodiodeilla (LED) varustettujen tehokkaiden ajoneuvon ulkopuolella olevien valaisimien hyväksymisestä innovatiiviseksi teknologiaksi. Hakemuksen vaatimustenmukaisuutta arvioitiin komission täytäntöönpanoasetuksen (EU) N:o 725/2011 (2) 4 artiklan mukaisesti. Komissio totesi, että alkuperäisestä hakemuksesta puuttui joitakin tärkeitä tietoja, ja pyysi hakijaa täydentämään hakemusta. Hakija toimitti pyydetyt tiedot 26 päivänä toukokuuta 2015. Tämän jälkeen hakemuksen todettiin olevan täydellinen, ja komission käytettävissä oleva hakemuksen arviointiaika alkoi täydellisten tietojen virallista vastaanottamista seuraavana päivänä eli 27 päivänä toukokuuta 2015.
            
         
               (2)
            
            
               Hakemusta on arvioitu asetuksen (EY) N:o 443/2009 12 artiklan, täytäntöönpanoasetuksen (EU) N:o 725/2011 ja asiakirjan ”Technical Guidelines for the preparation of applications for the approval of innovative technologies pursuant to Regulation (EC) No 443/2009”, jäljempänä ’tekniset ohjeet, versio helmikuu 2013’ (3), mukaisesti.
            
         
               (3)
            
            
               Hakemus koskee tehokasta ajoneuvon ulkopuolella olevaa valaisinjärjestelmää, jossa käytetään LEDejä lähivaloa ja kaukovaloa tuottavissa ajovalaisimissa, etuvalaisimissa, etu- ja takasumuvalaisimissa, etu- ja takasuuntavalaisimissa, rekisterikilven valaisimissa sekä peruutusvalaisimissa.
            
         
               (4)
            
            
               Komission mukaan hakemuksen tiedot osoittavat, että asetuksen (EY) N:o 443/2009 12 artiklassa sekä täytäntöönpanoasetuksen (EU) N:o 725/2011 2 ja 4 artiklassa tarkoitetut edellytykset ja arviointiperusteet täyttyvät.
            
         
               (5)
            
            
               Hakija on osoittanut, että LEDien osuus viitevuonna 2009 rekisteröityjen uusien henkilöautojen lähivaloa ja kaukovaloa tuottavissa ajovalaisimissa, etuvalaisimessa, etu- ja takasumuvalaisimissa, etu- ja takasuuntavalaisimissa, rekisterikilven valaisimissa sekä peruutusvalaisimessa ei ylittänyt kolmea prosenttia. Tämän tueksi hakija viittaa teknisiin ohjeisiin, joissa esitetään yhteenveto CLEPAn LightSightSafety-raportista. Hakija on käyttänyt ennalta määritettyjä toimintoja ja keskimääräisiä tietoja teknisissä ohjeissa (versio helmikuu 2013) täsmennetyn yksinkertaistetun lähestymistavan mukaisesti.
            
         
               (6)
            
            
               Hakija on teknisissä ohjeissa kuvatun yksinkertaistetun lähestymistavan mukaisesti käyttänyt halogeenivalaistusta viiteteknologiana, jolla osoitetaan tehokkaan ajoneuvon ulkopuolella olevan valaisinjärjestelmän kyky vähentää hiilidioksidipäästöjä, kun LEDejä käytetään lähivaloa ja kaukovaloa tuottavissa ajovalaisimissa, etuvalaisimissa, etu- ja takasumuvalaisimissa, etu- ja takasuuntavalaisimissa, rekisterikilven valaisimissa sekä peruutusvalaisimissa.
            
         
               (7)
            
            
               Hakija on esittänyt menetelmän, jolla hiilidioksidipäästövähennyksiä voidaan testata ja joka sisältää kaavoja, jotka ovat yhdenmukaiset yksinkertaistettua lähestymistapaa koskevissa teknisissä ohjeissa kuvattujen kaavojen kanssa valaistustoimintojen osalta. Komissio katsoo, että testimenetelmällä saadaan todennettavissa ja toistettavissa olevia sekä vertailukelpoisia testituloksia ja että sillä voidaan osoittaa innovatiivisesta teknologiasta saatava hiilidioksidipäästöhyöty reaaliolosuhteita vastaavalla ja tilastollisesti merkittävällä tavalla täytäntöönpanoasetuksen (EU) N:o 725/2011 6 artiklan mukaisesti.
            
         
               (8)
            
            
               Tämän perusteella komissio katsoo, että hakija on osoittanut riittävällä tavalla, että tehokkaan ajoneuvon ulkopuolella olevan valaisinjärjestelmän avulla, joka käsittää lähivaloa ja kaukovaloa tuottavat ajovalaisimet, etuvalaisimet, etu- ja takasumuvalaisimet sekä rekisterikilven valaisimen, saavutettava päästövähennys on vähintään 1 g CO2/km. Sen vuoksi olisi myös pääteltävä, että tehokkaan ajoneuvon ulkopuolella olevan valaisinjärjestelmän avulla, joka käsittää edellä mainittujen valaisinten lisäksi myös LEDejä käyttävät etu- ja takasuuntavalaisimet sekä peruutusvalaisimet, voidaan saavuttaa päästövähennys, joka on vähintään 1 g CO2/km.
            
         
               (9)
            
            
               Koska ajoneuvon ulkopuolella olevien valaisimien aktivointia ei vaadita Euroopan parlamentin ja neuvoston asetuksessa (EY) N:o 715/2007 (4) ja komission asetuksessa (EY) N:o 692/2008 (5) tarkoitettua tyyppihyväksyntätestiä varten hiilidioksidipäästöjen osalta, komissio katsoo, että kyseessä olevat valaistustoiminnot eivät kuulu standarditestisyklin piiriin.
            
         
               (10)
            
            
               Kyseiset valaistustoiminnot on aktivoitava ajoneuvon turvallisen toiminnan varmistamiseksi, joten aktivointi ei riipu kuljettajan tekemästä valinnasta. Tämän vuoksi komissio katsoo, että vastuun hiilidioksidipäästöjen vähenemisestä innovatiivisen teknologian käytön seurauksena olisi kuuluttava valmistajalle.
            
         
               (11)
            
            
               Komissio toteaa, että todentamisraportin on laatinut riippumaton ja sertifioitu elin Vehicles Certification Agency ja että raportti tukee hakemuksessa esitettyjä päätelmiä.
            
         
               (12)
            
            
               Tätä taustaa vasten komissio katsoo, että kyseessä olevan innovatiivisen teknologian hyväksymistä ei pitäisi vastustaa.
            
         
               (13)
            
            
               Täytäntöönpanoasetuksen (EU) N:o 725/2011 11 artiklan 1 kohdan mukaisesti valmistajan, joka hiilidioksidipäästötavoitteensa täyttääkseen haluaa hyötyä keskimääräisten hiilidioksidipäästöjen vähenemisestä, joka saavutetaan tällä päätöksellä hyväksytyn innovatiivisen teknologian käytöllä, olisi mainittava tämä päätös hakemuksessaan, jolla se hakee EY:n tyyppihyväksyntätodistusta asiaa koskeville ajoneuvoille.
            
         
               (14)
            
            
               Euroopan parlamentin ja neuvoston direktiivin 2007/46/EY (6) liitteiden I, VIII ja IX mukaisen asiaa koskevissa tyyppihyväksyntäasiakirjoissa käytettäväksi tarkoitetun yleisen ekoinnovaatiokoodin määrittämiseksi olisi määritettävä tällä täytäntöönpanopäätöksellä hyväksytyn innovatiivisen teknologian koodi,
            
         ON HYVÄKSYNYT TÄMÄN PÄÄTÖKSEN:
   1 artikla
   1.   Hyväksytään tehokas ajoneuvon ulkopuolella oleva valaisinjärjestelmä, jossa käytetään LEDejä lähivaloa ja kaukovaloa tuottavissa ajovalaisimissa, etuvalaisimissa, etu- ja takasumuvalaisimissa, etu- ja takasuuntavalaisimissa, rekisterikilven valaisimissa sekä peruutusvalaisimissa ja joka on tarkoitettu käytettäväksi M1-luokan ajoneuvoissa, asetuksen (EY) N:o 443/2009 12 artiklassa tarkoitetuksi innovatiiviseksi teknologiaksi.
   2.   Tehokkaan ajoneuvon ulkopuolella olevan valaisinjärjestelmän, joka käsittää kaikki 1 kohdassa tarkoitetut valaisutoiminnot tai niiden asianmukaisen yhdistelmän, käytön ansiosta saavutetut hiilidioksidipäästöjen vähennykset on määritettävä käyttäen liitteessä vahvistettua menetelmää.
   3.   Tyyppihyväksyntäasiakirjoissa mainitun ekoinnovaatiokoodin määrittämiseksi tällä täytäntöönpanopäätöksellä hyväksytyn innovatiivisen teknologian koodi on ”15”.
   2 artikla
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 5 päivänä helmikuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 140, 5.6.2009, s. 1.
   
      (2)  Komission täytäntöönpanoasetus (EU) N:o 725/2011, annettu 25 päivänä heinäkuuta 2011, henkilöautojen hiilidioksidipäästöjä vähentävien innovatiivisten teknologioiden hyväksymis- ja sertifiointimenettelystä (EUVL L 194, 26.7.2011, s. 19).
   
      (3)  https://circabc.europa.eu/w/browse/42c4a33e-6fd7-44aa-adac-f28620bd436f
   
      (4)  Euroopan parlamentin ja neuvoston asetus (EY) N:o 715/2007, annettu 20 päivänä kesäkuuta 2007, moottoriajoneuvojen tyyppihyväksynnästä kevyiden henkilö- ja hyötyajoneuvojen päästöjen (Euro 5 ja Euro 6) osalta ja ajoneuvojen korjaamiseen ja huoltamiseen tarvittavien tietojen saatavuudesta (EUVL L 171, 29.6.2007, s. 1).
   
      (5)  Komission asetus (EY) N:o 692/2008, annettu 18. päivänä heinäkuuta 2008, moottoriajoneuvojen tyyppihyväksynnästä kevyiden henkilö- ja hyötyajoneuvojen päästöjen (Euro 5 ja Euro 6) osalta ja ajoneuvojen korjaamiseen ja huoltamiseen tarvittavien tietojen saatavuudesta annetun Euroopan parlamentin ja neuvoston asetuksen (EY) N:o 715/2007 täytäntöönpanosta ja muuttamisesta (EUVL L 199, 28.7.2008, s. 1).
   
      (6)  Euroopan parlamentin ja neuvoston direktiivi 2007/46/EY, annettu 5 päivänä syyskuuta 2007, puitteiden luomisesta moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksymiselle (Puitedirektiivi) (EUVL L 263, 9.10.2007, s. 1).
   
      LIITE
      1.   Testimenetelmät – Johdanto
      
      Jotta voidaan määrittää hiilidioksidipäästövähennykset, jotka saadaan aikaan M1-luokan ajoneuvoissa tehokkaalla ajoneuvon ulkopuolella olevalla valaisinjärjestelmällä, jossa on valodiodit (LED) ja joka käsittää lähivaloa ja kaukovaloa tuottavat ajovalaisimet, etuvalaisimet, etu- ja takasumuvalaisimet, etu- ja takasuuntavalaisimet, rekisterikilven valaisimen sekä peruutusvalaisimet tai niiden asianmukaisen yhdistelmän, on tarpeen määritellä seuraavat:
      
                  a)
               
               
                  testausolosuhteet;
               
            
                  b)
               
               
                  testimenetelmä;
               
            
                  c)
               
               
                  vähennyksen laskukaava;
               
            
                  d)
               
               
                  keskihajonnan laskukaava;
               
            
                  e)
               
               
                  vähennyksen määrittäminen tyyppihyväksyntäviranomaisten antamaa todistusta varten.
               
            2.   Testausolosuhteet
      
      UN/ECEn säännön nro 112 (1) (epäsymmetrisen lähivalon tai kaukovalon aikaansaavien, hehkulampuilla ja/tai LED-moduuleilla varustettujen moottoriajoneuvojen ajovalaisimien tyyppihyväksyntää koskevat yhdenmukaiset vaatimukset) vaatimuksia sovelletaan. Tehonkulutuksen määrittämiseksi viitataan UN/ECEn säännön nro 112 6.1.4 kohtaan sekä UN/ECEn säännön nro 112 liitteessä 10 olevaan 3.2.1 ja 3.2.2 kohtaan.
      3.   Testimenetelmä
      
      Mittaukset on tehtävä kuvan mukaisesti. Seuraavia laitteita on käytettävä:
      
                  —
               
               
                  Virtalähde (esim. jännitteensäädin)
               
            
                  —
               
               
                  Kaksi digitaaliyleismittaria, joista toisella mitataan tasavirta ja toisella tasajännite. Kuvan testijärjestelyssä esitetään tapaus, jossa tasajännitemittari on integroitu virtalähteeseen.
               
            
         Testijärjestely
      
      Virta olisi mitattava yhteensä viidessä mittauksessa kussakin ajoneuvossa käytetyssä valaisintyypissä (esim. lähivaloa ja kaukovaloa tuottavat ajovalaisimet, etuvalaisimet, etu- ja takasumuvalaisimet, etu- ja takasuuntavalaisimet, rekisterikilven valaisimet sekä peruutusvalaisimet) jännitteen ollessa 13,2 V. Elektronisen valonlähteen säätölaitteen avulla toimivat LED-moduulit on testattava hakijan antamien ohjeiden mukaisesti.
      Vaihtoehtoisesti virta voidaan lisäksi mitata käyttäen muuta jännitettä. Valmistajan on toimitettava tällaisten muiden mittausten tarpeellisuutta koskevat todennetut asiakirjat tyyppihyväksyntäviranomaiselle. Virta on mitattava yhteensä viidessä mittauksessa kaikissa tällaisissa tapauksissa, joissa käytetään muuta jännitettä.
      Tarkat säädetyt jännitteet ja mitattu virta on kirjattava neljän desimaalin tarkkuudella.
      4.   Laskentakaavat
      
      Vähennys ja raja-arvon 1 g CO2/km täyttyminen määritetään seuraavien vaiheiden avulla:
      
                   
               
               
                  Vaihe 1: Lasketaan tehonsäästö
               
            
                   
               
               
                  Vaihe 2: Lasketaan hiilidioksidisäästöjen vähennys
               
            
                   
               
               
                  Vaihe 3: Lasketaan tilastollinen virhe CO2-vähennykselle
               
            
                   
               
               
                  Vaihe 4: Todennetaan kynnysarvo
               
            4.1   Tehonsäästön laskeminen
      
      Käytetty teho on kussakin 5 mittauksessa laskettava kertomalla säädetty jännite mitatulla virralla. Jos LED-lamppujen sähköntuottamiseen käytetään askelmoottoria tai sähköistä ohjausta, ei mittauksissa oteta huomioon tämän komponentin sähkökuormaa. Tulokseksi saadaan 5 arvoa. Kukin arvo on ilmaistava neljän desimaalin tarkkuudella. Tämän jälkeen lasketaan käytetyn tehon keskiarvo, joka on 5 tehoarvon summa jaettuna 5:llä.
      Tehonsäästö on laskettava seuraavalla kaavalla:
      
         Kaava (1):
      
      ΔP = Pbaseline – Peco-innovation
      
      jossa:
      
                  ΔP
               
               
                  tehonsäästö watteina
               
            
                  Pbaseline
                  
               
               
                  Perustilanteen teho, joka täsmennetään taulukossa 1 [W];
               
            
                  Peco-innovation
                  
               
               
                  ekoinnovaation käytetyn tehon keskiarvo watteina.
               
            
         Taulukko 1
      
      
         Perusvalaisimien tehovaatimukset
      
      
                  Valaisintyyppi
               
               
                  Kokonaisteho watteina
               
            
                  Lähivaloa tuottava ajovalaisin
               
               
                  137
               
            
                  Kaukovaloa tuottava ajovalaisin
               
               
                  150
               
            
                  Etuvalaisin
               
               
                  12
               
            
                  Rekisterikilpi
               
               
                  12
               
            
                  Etusumuvalaisin
               
               
                  124
               
            
                  Takasumuvalaisin
               
               
                  26
               
            
                  Etusuuntavalaisin
               
               
                  13
               
            
                  Takasuuntavalaisin
               
               
                  13
               
            
                  Peruutusvalaisin
               
               
                  52
               
            4.2   CO2-päästöjen vähennyksen laskeminen
      
      Innovatiivisen teknologian (tehokas ajoneuvon ulkopuolella oleva valaisinjärjestelmä) aikaansaamat hiilidioksidipäästöjen kokonaissäästöt lasketaan kaavoilla 2, 3 ja 4.
      Bensiinikäyttöinen ajoneuvo:
      
         Kaava (2):
      
      
         
      Dieselkäyttöinen ajoneuvo:
      
         Kaava (3):
      
      
         
      Turboahtimella varustettu bensiinikäyttöinen ajoneuvo:
      
         Kaava (4):
      
      
         
      Näillä kaavoilla voidaan laskea innovatiivisen teknologian (tehokas ajoneuvon ulkopuolella oleva valaisinjärjestelmä) aikaansaamat hiilidioksidipäästöjen kokonaissäästöt [gCO2/km].
      Kaavojen 2, 3 ja 4 syöttötiedot ovat seuraavat:
      
                  ΔPj
                  
               
               
                  valaisimen j aikaansaama watteina ilmaistu sähkönsäästö, joka on tulosta vaiheesta 1
               
            
                  UFj
                  
               
               
                  valaisintyypin j käyttötekijä, joka on yksilöity taulukossa 2
               
            
                  m
               
               
                  valaisintyyppien määrä innovatiivisessa teknologiapaketissa
               
            
                  v
               
               
                  NEDC:n keskimääräinen ajonopeus, joka on 33,58 km/h
               
            
                  VPe – P
                  
               
               
                  bensiinikäyttöisten ajoneuvojen hyötytehon kulutus, joka on 0,264 l/kWh
               
            
                  VPe – D
                  
               
               
                  dieselkäyttöisten ajoneuvojen hyötytehon kulutus, joka on 0,22 l/kWh
               
            
                  VPe – PT
                  
               
               
                  turboahtimella varustettujen bensiinikäyttöisten ajoneuvojen hyötytehon kulutus, joka on 0,28 l/kWh
               
            
                  ηA
                  
               
               
                  vaihtovirtageneraattorin hyötysuhde, joka on 0,67
               
            
                  CFP
                  
               
               
                  bensiinin muuntokerroin, joka on 2 330 gCO2/l
               
            
                  CFD
                  
               
               
                  bensiinin muuntokerroin, joka on 2 640 gCO2/l
               
            
         Taulukko 2
      
      
         Valaisintyyppien käyttötekijä
      
      
                  Valaisintyyppi
               
               
                  Käyttötekijä UF
               
            
                  Lähivaloa tuottava ajovalaisin
               
               
                  0,33
               
            
                  Kaukovaloa tuottava ajovalaisin
               
               
                  0,03
               
            
                  Etuvalaisin
               
               
                  0,36
               
            
                  Rekisterikilpi
               
               
                  0,36
               
            
                  Etusumuvalaisin
               
               
                  0,01
               
            
                  Takasumuvalaisin
               
               
                  0,01
               
            
                  Etusuuntavalaisin
               
               
                  0,15
               
            
                  Takasuuntavalaisin
               
               
                  0,15
               
            
                  Peruutusvalaisin
               
               
                  0,01
               
            4.3   Tilastollisen virheen laskeminen CO2-vähennykselle
      
      Tilastollinen virhe CO2-vähennykselle on määritettävä kahdessa vaiheessa. Ensimmäisessä vaiheessa tehon virhearvo on määritettävä keskihajontana, joka vastaa 68 prosentin luotettavuusväliä keskiarvon ympärillä.
      Määrittämisessä käytetään kaavaa 5.
      
         Kaava (5):
      
      
         
      jossa:
      
                  
                     
               
               
                  keskihajonta aritmeettisesta keskiarvosta [W];
               
            
                  xi
                  
               
               
                  näytetiedot [W]
               
            
                  
                     
               
               
                  näytetietojen keskiarvo [W]
               
            
                  n
               
               
                  otoshavaintojen määrä, joka on 5.
               
            Bensiini- turboahtimella varustettujen bensiini- ja dieselkäyttöisten ajoneuvojen CO2-vähennyksen virhe on määritettävä käyttäen virheen kasautumislakia kaavan 6 mukaisesti.
      
         Kaava (6):
      
      
         
      jossa:
      
                  
                     
               
               
                  CO2-päästöjen kokonaissäästöjen keskihajonta [gCO2/km]
               
            
                  
                     
               
               
                  lasketun CO2-vähennyksen herkkyys suhteessa valaisintyyppiin Pj
                  
               
            
                  
                     
               
               
                  
                      -keskihajonta [W]
               
            
                  m
               
               
                  valaisintyyppien määrä innovatiivisessa teknologiapaketissa
               
            Kaavan 2 korvaaminen kaavassa 6 johtaa kaavaan 7, jolla lasketaan bensiinikäyttöisten ajoneuvojen hiilidioksidivähennyksen virhe.
      
         Kaava (7)
      
      
         
      Kaavan 3 korvaaminen kaavassa 6 johtaa kaavaan 8, jolla lasketaan dieselkäyttöisten ajoneuvojen hiilidioksidivähennyksen virhe.
      
         Kaava (8):
      
      
         
      Kaavan 4 korvaaminen kaavassa 6 johtaa kaavaan 9, jolla lasketaan turboahtimella varustettujen bensiinikäyttöisten ajoneuvojen CO2-vähennyksen virhe.
      
         Kaava (9):
      
      
         
      4.4   Kynnysarvon toteaminen
      
      Jotta voidaan osoittaa, että kynnysarvo 1 g CO2/km ylittyy tilastollisesti merkittävästi, olisi käytettävä kaavaa 10.
      
         Kaava (10):
      
      
         
      jossa:
      
                  MT:
               
               
                  vähimmäisarvo (g CO2/km),
               
            
                  
                     
               
               
                  hiilidioksidin kokonaisvähennys [gCO2/km], joka on ilmoitettava 4 desimaalin tarkkuudella,
               
            
                  
                     
               
               
                  hiilidioksidin kokonaisvähennyksen [gCO2/km] keskihajonta, joka on ilmoitettava 4 desimaalin tarkkuudella,
               
            Jos innovatiivisen teknologian (tehokas ajoneuvon ulkopuolella oleva valaisinjärjestelmä) aikaansaamat hiilidioksidin kokonaissäästöt ovat kaavan 10 mukaisesti saadun tuloksen perusteella pienemmät kuin täytäntöönpanoasetuksen (EU) N:o 725/2011 9 artiklan 1 kohdassa yksilöity kynnysarvo, sovelletaan mainitun asetuksen 11 artiklan 2 kohdan toista alakohtaa.
      
         (1)  E/ECE/324/Rev.2/Add.111/Rev.3 – E/ECE/TRANS/505/Rev.2/Add.111/Rev.3, 9.1.2013.